open-index/open-wikipedia-markdown huggingface dataset:
Pjotr Dolgorukov

**Pjotr Vladimirovitš Dolgorukov** (; 1816 − 1868 Bern, Sveitsi) oli venäläinen kirjailija. Hän joutui keisari Nikolai I:n epäsuosioon jo salanimellä *kreivi d’Almagro* julkaisemansa kirjan *Notice sur les principales familles de la Russie* (1843) vuoksi, jonka tähden hänet karkotettiin Vjatkaan. Hän oleskeli karkotuksen jälkeen joitakin vuosia Pietarissa ja sitten Pariisissa. Mutta julkaistuaan Pariisissa teoksensa *La vérité sur la Russie* (1860) hän menetti kaikki maatilansa Venäjällä ja joutui ikuiseen maanpakolaisuuteen. Edellä mainittujen teosten lisäksi Dolgorukov julkaisi Dolgorukovin suvun historian (1840), Venäjän aateliston sukutaulut (1854−1857) sekä muistelmansa (1867−1871).

## Lähteet

## Aiheesta muualla
Bloodletting

**Bloodletting** on thrash metal -yhtye Overkillin studioalbumi, joka julkaistiin 24. lokakuuta 2000. 

## Kappaleet
#
#
#
#
#
#
#
#
#
#

## Kokoonpano
*Bobby "Blitz" Ellsworth – laulu
*D.D. Verni – basso
*Dave Linsk – kitara
*Tim Mallare – rummut

## Aiheesta muualla
* 
*
Gunnar Weman

**Nils ''Gunnar'' Ludvig Weman,** (25. helmikuuta 1932 Uppsala – 24. helmikuuta 2024) oli ruotsalainen teologi, joka toimi Luulajan hiippakunnan piispana vuosina 1986–1993 ja Ruotsin kirkon arkkipiispana 1993–1997.

## Elämänvaiheet ja työ
Wemanin isä oli Uppsalan tuomiokirkon urkuri Henry Weman. Hänet vihittiin papiksi 1958 ja toimi pappina muun muassa Sigtunassa, Skogissa (Hälsningland) ja Uppsalassa. Vuodesta 1964 hän oli Sigtunan seurakunnan kirkkoherra ja vuosina 1985–1986 Ruotsin kirkon jumalanpalveluselämän ja evankelioimistoimikunnan (Svenska kyrkans nämnd för gudstjänstliv och evangelisation) johtaja. Vuonna 1986 hänet valittiin Luulajan hiippakunnan piispaksi ja 1993 Ruotsin kirkon arkkipiispaksi Bertil Werkströmin jälkeen. Weman jäi eläkkeelle 1997 ja hänen seuraajakseen valittiin K. G. Hammar.

Weman kehitti Ruotsin kirkon jumalanpalveluselämää. Hänen arkkipiispana ollessaan vuonna 1993 vietettiin Uppsalassa vuonna 1593 pidetyn Uppsalan kokouksen 400-vuotisjuhlaa. Uppsalan kokouksessa päätettiin, että Ruotsi oli luterilainen maa. Vuoden 1993 juhla oli ekumeeninen juhla, jossa katolista kirkkoa edusti paavillisen kristittyjen yhteyden neuvoston johtaja kardinaali Edward Cassidy ja ortodoksista kirkkoa Konstantinopolin ekumeeninen patriarkka Bartolomeus.

Weman väitteli vuonna 2006 teologian tohtoriksi. Hänen väitöskirjansa aiheena oli kirkkorakennuksen uudistaminen muuttuneiden liturgisten vaatimusten mukaan, ja hän käsitteli erityisesti Sigtunan Mariankirkkoa.

## Teokset (valikoima)
* *Nutida gudstjänst och medeltida kyrkorum : förhållandet mellan det sena 1900-talets liturgireform och det medeltida gudstjänstrummet i Svenska kyrkan* (tohtorinväitöskirja) 2006 
* *Jerk Alton: Nutida kyrkorumsarkitekt,* yhdessä Jerk Altinin ja Tord Harlinin kanssa 2009
* *Kyrka i olika meningar : kortklippta texter med ecklesiologiska kommentarer*, yhdessä Sven-Erik Broddin kanssa, Artos & Norma 2012 
* *Liturgi i Svenska kyrkan : i ord och bild från då och nu*, yhdessä Sven-Erik Broddin kanssa, Artos 2020 

## Lähteet
Kallistos Ware

**Kallistos Ware** (oik. *Timothy Richard Ware*, 11. syyskuuta 1934 – 24. elokuuta 2022) oli englantilainen teologi ja metropoliitta. Hän on modernin ajan tunnetuimpia länsimaalaisia ortodoksisia teologeja. Ware sai vuonna 2017 anglikaanikirkon Lambeth-ristin ekumeenisista ansioistaan.

Ware liittyi ortodoksikirkkoon vuonna 1958, vihittiin papiksi vuonna 1966 ja piispaksi vuonna 1982. Metropoliitan arvo hänelle myönnettiin 2007.

Metropoliitta Kallistos opetti ortodoksista teologiaa Oxfordin yliopistossa vuodesta 1966 vuoteen 2001. Hänen julkaisuihinsa kuuluu vuonna 1979 ilmestynyt *The Orthodox Way*, joka julkaistiin vuonna 1985 suomeksi nimellä *Ortodoksinen tie*.

## Suomennettuja teoksia
**Pyhä Henki kristityn elämässä* (1979)
**Nimen voima : Jeesuksen rukous ortodoksisessa hengellisessä elämässä* (1981)
**Ortodoksinen tie* (1985)
**Sisäinen valtakunta* (2006, .)

## Lähteet

## Kirjallisuutta
*Toiviainen, Sakari: *Kuvasta kaltaisuuteen : Via mystica Kallistos Waren mukaan*. Ortodoksisen kulttuurin säätiö 1988. .

## Aiheesta muualla
Bosten

**Bosten** (uiguuri: باغراش كۆلى‎, ) on makeanveden järvi Tarimin altaan koillisreunassa, Bayingolinin mongolien autonomisessa prefektuurissa Xinjiangin autonomisella alueella Kiinassa.

Bosten kattaa noin 1 000 neliökilometriä joten se on suurin makeanveden sisämaan järvi Kiinassa.

## Lähteet
Walesin naisten jalkapallomaajoukkue

**Walesin naisten jalkapallomaajoukkue** edustaa Walesia naisten jalkapallon kansainvälisissä otteluissa. Sitä hallinnoi Walesin jalkapalloliitto. Wales on kesäkuussa 2025 jalkapallon naisten maailmanrankingissa sijalla 30.

Wales selviytyi ensimmäisen kerran arvokilpailuihin vuoden 2025 EM-kilpailuihin. Se voitti karsinnan viimeisessä vaiheessa Irlannin. Se päässee pelaamaan vuoden 2035 MM-kilpailuissa yhtenä järjestäjämaana.

## Lähteet

## Aiheesta muualla
Pink Lake

**Pink Lake** on suolajärvi, joka sijaitsee Länsi-Australiassa. Se on noin 3 kilometrin päässä Esperancen kaupungista.

Pink Lake tunnetaan siitä, että sen vesi oli ennen vaaleanpunaista. Se vaihtoi usein väriä olosuhteiden muuttuessa, mutta vuonna 2017 se lakkasi vaihtamasta väriä. Tämä johtui osittain *[[Dunaliella salina]]*-levästä.

## Lähteet

## Aiheesta muualla
Tatsuno

**Tatsuno** () on Japanin kaupunki Honshūn saarella Kansain alueella Hyōgon prefektuurissa. Se sijaitsee Seton sisämeren Harimanmeren rannikolla Ibojoen alajuoksulla prefektuurin lounaisosassa. Kaupungin alue on pohjois–eteläsuunnassa pitkänomainen ja pohjoisessa se nousee Chūgokuvuorille. Tatsunossa on 76&nbsp;197 asukasta (helmikuussa 2020) ja sen pinta-ala on 210,87 neliökilometriä.

Tatsuno kehittyi historiallisesti liikenteen solmukohtana San’yōdō-tiereitin ja Ibojoen vesiliikenteen risteyspaikassa. Akamatsu-klaani rakennutti alueelle Kinoyaman linnan 1300-luvulla; sittemmin 1500-luvulla klaani siirtyi Tatsunon linnaan, jonka ympärille kasvoi linnanaluskaupunki. Vuodesta 1672 lähtien se oli Wakizaka-klaanin hallussa. Merkittävä elinkeino jo Edo-kaudella oli soijakastikkeen tuotanto ja vienti. Myös kaupunkiin nykyisin kuuluva, Harimanmeren rannalla sijaitseva Murotsu oli aiemmin vilkas satamapaikkakunta, jota daimiot käyttivät *[[sankin kōtai]]* -matkoillaan. Nykyisin tärkeitä elinkeinoja ovat soijakastikkeen valmistuksen lisäksi riisin, koristekukkien ja vihannesten viljely, *[[sōmen]]*-nuudelien tuotanto, nahkatuotteet sekä elektroniikka- ja kemianteollisuus. Nykyinen Tatsunon kaupunki perustettiin vuonna 2005 liittämällä yhteen aiempi Tatsunon kaupunki () sekä Ibogawan, Mitsun ja Shingūn maaseutukaupungit.

Tatsunon rakennettuun kulttuuriperintöön kuuluvat esimerkiksi Murotsun Kamo-jinjan pyhäkkö ja Edo-kauden loppupuolella rakennettu Nagatomi-suvun asuintalo, jotka on nimetty Japanin tärkeäksi kulttuuriomaisuudeksi. Tatsunon linnanaluskaupungin historiallista kaupunkimiljöötä on nimitetty ”Hariman pikku Kiotoksi”. Kaupungin pohjoisosiin on rakennettu Hariman tiedekaupunki, jonne on sijoittunut korkeateknologista tutkimusta ja koulutusta. Osa kaupungin alueesta kuuluu Seton sisämeren kansallispuistoon. Tatsunoa palvelevat JR Nishi-Nihonin San’yō-päälinja ja Kishin-linja.

## Kuvia

Tiedosto:Murotsu Port Tatsuno Hyogo01n4272.jpg|Murotsun satamaa
Tiedosto:Shimogawara Tatsuno Hyogo pref03n4272.jpg|Tatsunon linnanaluskaupunkia
Tiedosto:Tatsuno Shuentei01n4592.jpg|Shūentei-huvila Tatsunon puistossa
Tiedosto:Nyoraiji Tatsuno02nt3200.jpg|Nyorai-ji


## Lähteet

## Aiheesta muualla

* Kaupungin internetsivut
Doug Armstrong

**Doug Armstrong** (s. 24. syyskuuta 1964 Ontario) on kanadalainen jääkiekkovaikuttaja, joka nykyisin toimii NHL-seura St. Louis Bluesin toimitusjohtaja. Hän on myös Dallas Starsin entinen toimitusjohtaja.

## Dallas Stars
Armstrong liittyi Dallas Starsin organisaatioon vuonna 1991. Kun Stars voitti Stanley Cupin NHL-kauden 1998-1999 päätteeksi Armstrong oli organisaation apulaistoimitusjohtaja. Tammikuussa 2002 Armstrong korvasi Bob Gaineyn Starsin toimitusjohtajana. Pian tämän jälkeen Armstrong palkkasi Dave Tippettin Starsin päävalmentajaksi. Armstrongin alaisuudessa  Stars varasi Jamie Bennin. Marraskuussa 2007 Stars vapautti Armstrongin tehtävistään.

## St. Louis Blues
Toukokuussa 2008 St. Louis Blues ilmoitti palkanneensa Armstrongin pelaajien henkilöstöjohtajaksi kaksivuotisella sopimuksella. Tämän sopimukseen päätyttyä kesällä 2010 Armstrong nimitettiin Bluesin toimitusjohtajaksi. Vuonna 2013 Armstrong valittiin NHL:n vuoden toimitusjohtajaksi. NHL-kausi 2018-2019 Blues sijoittui Keskisen divisioonan kolmanneksi ja voitti pudotuspeleissä Stanley Cupin.
Ferdinand Domela Nieuwenhuis

**Ferdinand Domela Nieuwenhuis** (31. joulukuuta 1846 Amsterdam, Alankomaat – 18. marraskuuta 1919 Hilversum, Alankomaat) oli alankomaalainen sosialisti ja anarkisti. Hän aloitti uransa luterilaisena pappina 1871, mutta tultuaan sosialistiksi luopui papintoimesta 1879. Hänen mukaansatempaavalla johdollaan Alankomaiden työväenliike pääsi vauhtiin, ja 1888 hänet valittiin toiseen kamariin. Mutta 1891 Domela Nieuwenhuis oli aina kuulunut sosialistisen puolueen äärimäiseen vasemmistoon ja hylkäsi varsinaisen sosialismin ja sen "parlamentaarisen taktiikan" ja rupesi ajamaan vallankumouksellis-anarkistisia mielipiteitä. Tämä sai aluksi aikaan häiriöitä Hollannin työväenliikkeessä. Kun sosialistinen liike ja erityisesti reformistinen suunta jälleen vahvistui, Domela Nieuwenhuis joutui loistavista persoonallisista ominaisuuksistaan huolimatta syrjään.

## Julkaisut
* *De geschiedenis van het socialisme*, 1901

## Lähteet

## Aiheesta muualla
Michele Francesco Buttigieg

**Michele Francesco Buttigieg** (,  3. marraskuuta 1793 Qala, Gozo, Malta – 12. heinäkuuta 1866 Victoria, Gozo, Malta) oli maltalainen roomalaiskatolinen piispa ja Gozon ensimmäinen piispa.

Buttigieg sai pappisvihkimyksen vuonna 1816. Vuonna 1864 hänet vihittiin Gozon piispaksi. Hän kuoli virassaan vuonna 1866.

## Lähteet
Suomi–Ruotsi-maaottelu 1973

Vuoden 1973 Suomi–Ruotsi-maaottelu''' käytiin Tukholmassa Tukholman Olympiastadionilla  1. ja 2. syyskuuta.

## Tulokset

## Lisätietoa:
* lajeissa pisteet: 7,5,4,3,2,1; viestissä pisteet 5,2
* 10000 m:n juoksussa kaikkien aikojen vaihdikkain kolmoisvoitto suomalaisille, muut kolmoisvoitot vuosilta 1953, 1967, 1970, ja 1972
* moukarinheitossa Blomqvist heitti uuden Ruotsin ennätyksen
* Korkeushypyssä Pesonen sivusi Suomen ennätystä. Ruotsin maajoukkueen johto teki protestin Pesosen käyttämän piikkarin pohjan paksuudesta. Mittaamalla se todettiin olevan 0,5 mm yli sallitun rajan. Pesonen sai pitää voittonsa.
* Ruotsalainen valokuvaaja oli asettautunut ottamaan kuvaa 100 m:n juoksun maalin kohdalla niin, että juoksun voittaja Carpenborg törmäsi häneen. Molemmat kaatuivat kun taas Ruotsin Faager satutti itsensä pahasti - kärsi aivotärähdyksen - yrittäessään väistää edellä mainittuja.
* Seiväshypyssä Ruotsin Jernberg sai juryn tekemän virheen takia 4 yritystä 510 cm:n ylitykseen. Onneksi tulosten kannalta rima jäi ylittämättä. Ruotsalaisia oli lisäksi 4 hyppääjää verryttelemässä seiväshyppypaikalla vastoin sääntöjä. 

## Lähteet:
* * Helsingin Sanomat 2.9. ja 3.9. v. 1973
Charbel Ruhana

**Charbel Ruhana** (; s. 1965 Amsheet) on libanonilainen udinsoittaja, laulaja ja säveltäjä.

Ruhana opiskeli Kaslikin Pyhän Hengen yliopistossa ja sai uddiplominsa vuonna 1986 sekä taiteiden maisterin arvonsa musiikkitieteessä vuonna 1987. Hän kehitti udinsoiton uuden metodiopin, jonka julkaisivat ja omaksuivat Libanonin kansallinen konservatorio ja Kaslikin Pyhän Hengen yliopiston musiikkitiedekunta, jossa Ruhana aloitti udopetuksen vuonna 1986. Oppimateriaali julkaistiin kahdeksassa osassa, ja vuonna 2016 Pyhän Rafqan musiikki-instituutti julkaisi siitä uuden edition nimellä *Maqam al oud*. Tapahtumissa esiintymisen Ruhana aloitti vuonna 1984. Hän on saanut useita kansallisia palkintoja ja sai Japanin Hirayama-kilpailussa ensipalkinnon parhaasta sävellyksestä (*Hymn of Peace*). Vuonna 2000 hän sai Murex d'Or -palkinnon vuoden muusikkona ja vuonna 2007 BBC Radio 3:n maailmanmusiikkipalkinnon sovittamastaan sekä johtamastaan *Al Muwashahat* -albumista. Hänet valittiin esiintyjäksi Babel Med Music -festivaalille vuonna 2011 Ruhana on säveltänyt musikaaleja Caracallan tanssiteatterin näytöksiin ja musiikin George Khabbazin näytelmään *Rafqa* (2014). Hän on esiintynyt kotimaansa lisäksi muun muassa Ranskassa, Marokossa, Japanissa, Kiinassa ja Arabiemiraateissa. Vuonna 2018 hän esitti Bybloksen kansainvälisellä festivaalilla tribuuttinsa Sayed Darwishille.

Ruhana perusti Beirut Oriental Ensemblen vuonna 2007. Hän on painottanut arabimusiikin tyylejä, mutta käyttänyt udia myös kansainvälisemmässä ohjelmistossa. Hänen yhteistyökumppaneidensa joukossa ovat olleet Marcel Khalife, Fairuz, Majida El Roumi, Julia Boutros, Kiya Tabassian, Simon Chahine, Zakir Hussain, Hariprasad Chaurasia, Larry Coryell ja Nasir Shamma. Ruhana on tehnyt yhteistyötä myös sinfoniaorkestereiden kanssa. Vuonna 2013 hän esiintyi Libanonin filharmonisen orkesterin ja Banatul-valtionfilharmonikkojen kanssa. Hän on soittanut Marcel Khalifen luuttukonserton Aradin filharmonikkojen kanssa ja levyttänyt Abdalla el-Masrin udkonserton Valeri Poljanskin johtaman Moskovan sinfoniaorkesterin kanssa. Qatarin filharmonisen orkesterin kanssa Ruhana on esiintynyt Thomas Kalbin johdolla.

## Diskografia
### Albumit
* 1997: *Salamat*
* 1998: *Mada* (Hani Siblinin kanssa)
* 2000: *Mazaj Alani*
* 2003: *The Art of Middle Eastern Oud* (Libanonin ulkopuolella nimellä *Vice Versa*)
* 2004: *Sourat*
* 2006: *Dangerous*
* 2008: *Handmade*
* 2010: *Doux Zen Oud Duet with Ellie Khoury*
* 2014: *Tashweesh*

## Lähteet
Culex habilitator

**Culex habilitator** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Dyar ja Knab vuonna 1906 Sillä ei ole alalajeja.

## Lähteet
Immortalis

**Immortalis** on thrash metal -yhtye Overkillin studioalbumi, joka julkaistiin 9. lokakuuta 2007. 

## Kappaleet
#
#
#
#
#
#
#
#
#
#
# (Aasian bonuskappale)

### Bonus CD/DVD versio
#
#
#

## Kokoonpano
*Bobby "Blitz" Ellsworth – laulu
*Dave Linsk – kitara
*Derek Tailer – rytmikitara
*D.D. Verni – basso
*Tim Mallare – rummut
*Randy Blythe – laulu kappaleessa Skull and Bones

## Aiheesta muualla
* 
*
Naisten Suomi–Ruotsi-yleisurheilumaaottelu 1973

Vuoden **1973 naisten Suomi–Ruotsi-maaottelu** käytiin Tukholmassa Tukholman Olympiastadionilla  1. ja 2. syyskuuta.

## Tulokset

## Lisätietoa:
* lajeissa pisteet 5, 3, 2, 1 ja viestissä pisteet 5, 2 
* 3000 m:n juoksussa Holmen juoksi uuden Suomen ennätyksen ja Knutsson (ikä 16 vuotta) uuden Ruotsin ennätyksen voittoajallaan, joka oli samalla uusi nuorten maailmanennätys jääden viisi sekuntia naisten maailmanennätyksestä

## Lähteet:
* Helsingin Sanomat 2.9. ja 3.9. v. 1973
Amy Weber

**Amy Marie Weber** (s. 2. heinäkuuta 1972) on yhdysvaltalainen näyttelijä, malli, elokuvatuottaja, laulaja ja entinen WWE:n showpainimanageri. Weber on työskennellyt myös Shiseidon kosmetiikkayrityksessä. 

## Ura
### Televisio
Weber on esiintynyt muun muassa televisiosarjoissa *[[C.S.I.|CSI]]*, *[[Rantojen kunkku]]*, *[[Saved by the Bell]]* ja *[[Melrose Place]]*.

### Elokuvat
Weber on näytellyt pääroolia elokuvassa *Diablita*, sekä toiminut sivurooleissa elokuvissa *The Adventures of Joe Dirt* ja *Unbeatable Harold*. Hän toimi tuotannonjohtajana elokuvassa *Crossroad* ja apulaistuottajana elokuvassa *[[The Pumpkin Karver]]*.

### WWE:n showpaini (2004–2005)
Weber voitti vuonna 2004 WWE:n Diva-kilpailun ja hänestä tuli sarjan SmackDown -brändin manageri toimien John "Bradshaw" Layfieldin muotisuunnittelijana The Cabinetissa. Työtehtäviensä aikana Weberin ja showpainija Joy Giovannin välille muodostui vihanpitoa, minkä seurauksena heille järjestettiin ottelu, josta Weber sai luovutusvoiton. No Way Out 2005 -tapahtumassa Weber ampui vahingossa JBL:ää nukutusnuolella, vaikka nuoli oli tarkoitettu tämän vastustajalle, Big Showlle. Weber irtisanoutui helmikuussa 2005, koska koki ahdistelua painijoiden osalta ja ei ollut tyytyväinen työolosuhteisiinsa. 

### Musiikki
Vuonna 2004 Weber esiintyi countrymuusikko Toby Keithin musiikkivideolla *Whiskey Girl*. Weberin oman musiikkialbumin, *Let it Rain*, nimikkokappale pääsi Yhdysvaltojen Billboardin listoille vuonna 2012. Kappale saavutti suosiota myös Britannian singlelistalla.

### Teatteri
Weber on esiintynyt näytelmissä *[[Reservations for Two]]*, *[[110 in the Shade]]*, *[[Apocalyptic Butterflies]]*, *[[Kuka pelkää Virginia Woolfia?]]* ja *[[Grease (musikaali)|Grease]]*. 

## Filmografia
### Elokuvat

### Televisio

### Musiikkivideot

## Diskografia
### Albumit

## Perhe
Weberillä on kaksi lasta, Levi ja Madison Grace, jotka syntyivät kaksosina toukokuussa 2009.

## Lähteet
Haukkala (Salo)

**Haukkala** on kylä Salossa. Kylä sijaitsee Uskelanjoen varrella kaupungin keskustan pohjoispuolella.

Haukkala sijaitsee Uskelanjoen itärannalla Naulikeojan ja vanhan Perttelin vastaisen kunnanrajan välissä. Kylän naapurikylät ovat Hähkänä ja Anjala sekä joen vastarannalla Veitakkala. Haukkalan kyläalue ulottuu Uskelanjoelta itään Haukmäen yli aina Karistojan latvahaaroille saakka. Haukkalan kyläkeskus sijaitsee peltojen keskellä joen varrella. Kylän läpi kulkevan Inkereentien varrelle on syntynyt pieni omakotialue.

Haukkala on syntynyt viimeistään varhaiskeskiajalla. Kylässä oli peräti yhdeksän taloa 1500-luvulla, mutta talomäärä laski kuuteen seuraavalla vuosisadalla. Tiloista Seppä, Hintsa, Jaakko, Kauha ja Raune ovat yhä jäljellä. Kaksi viimeksi mainittua on siirretty kyläkeskuksesta Inkereentien varrelle. 1600-luvulla Uskelanjoen Haukkalankoskeen perustettiin mylly, joka oli toiminnassa 1960-luvulle saakka. Kylä paloi 1779, mutta rakennettiin uudelleen samalle paikalle.

Isokylän alueen puhelinkeskus sijaitsi Haukkalassa. 1900-luvun rakennemuutos pienensi kylää, kun suuret tilat eivät enää tarvinneet yhtä paljoa työvoimaa. Kylässä on toiminut muun muassa pitäjänseppä, maalikauppa ja höyrysaha. Jaakon tila on nykyisin muutettu majoitus- ja juhlatilaksi.

## Lähteet
Tallium(I)oksidi

**Tallium(I)oksidi** (Tl2O) on tallium- ja oksidi-ionien muodostama epäorgaaninen ioniyhdiste. Sitä voidaan käyttää erikoislasien valmistukseen. 

## Ominaisuudet, valmistus ja käyttö
Huoneenlämpötilassa tallium(I)oksidi on mustaa tai hieman punertavaa kiteistä ainetta. Se reagoi veden kanssa talliumhydroksidiksi. Alkoholit reagoivat yhdisteen kanssa muodostaen talliumalkoksideja. Kuumennettaessa se hapettuu tallium(III)oksidiksi.  

Tallium(I)oksidia muodostuu metallisen talliumin hapettuessa, mutta pääasiassa sitä valmistetaan kuumentamalla talliumhydroksidia tai -karbonaattia. Yhdisteellä ei ole monia käyttökohteita, mutta siitä voidaan tehdä erityisiä optisia laseja.

## Lähteet
Toyooka

**Toyooka** () on Japanin kaupunki Honshūn saarella Kansain alueella Hyōgon prefektuurissa. Se sijaitsee Japaninmeren rannikolla ja Maruyamajoen alajuoksulla prefektuurin pohjoisosassa. Idässä se rajautuu Kioton prefektuuriin. Kaupungin keskusta on rakentunut Chūgokuvuorten ympäröimälle Toyookan altaalle Maruyamajoen varrelle. Toyookassa on 80&nbsp;778 asukasta (helmikuussa 2020) ja sen pinta-ala on 697,55 neliökilometriä.

Toyooka alkoi kasvaa linnanaluskaupunkina sen jälkeen, kun Miyabe Keijun perusti vuonna 1580 Toyookan linnan Jinmuvuorelle. Edo-kaudella se oli Toyookan daimiokunnan keskus, ja Meiji-restauraation jälkeen siitä tehtiin lyhytikäisen Toyookan prefektuurin pääkaupunki. Kaupunki tuhoutui pahoin vuoden 1925 Pohjois-Tajiman maanjäristyksessä ja menetti uudelleenrakentamisen myötä vanhan linnanaluskaupungin rakenteen. Kaupunkioikeudet osana Japanin nykyistä kunnallishallintoa Toyookalle myönnettiin vuonna 1950 laajan kuntaliitoksen myötä. Vuonna 2005 siihen liitettiin Higatan, Izushin, Kinosakin, Takenon ja Tantōn maaseutukaupungit. Nykyisin se on Tajiman seudun paikallinen talous- ja hallintokeskus. Perinteisiä elinkeinoja ovat pajukorien (*yanagigōri*), kreppikankaan (*chirimen*) ja Izushi-posliinin valmistus; toisen maailmansodan jälkeen yleistyi pajutöiden sijaan muovi- ja tekonahkaisten laukkujen tuotanto. Maaseutualueilla tuotetaan riisiä, vihanneksia, naudanlihaa ja *[[Hypothalassia armata]]* -rapuja.

Suosittuja matkailukohteita Toyookan alueella ovat Kinosaki-onsenin kuuma lähde ja Kannaben ylänkö hiihtokeskuksineen. Japaninmeren rannikko kuuluu San’inin rannikon puolikansallispuistoon, osa vuoristoalueista Hyōnosen-Ushiroyama-Nagisanin puolikansallispuistoon. Luonnonnähtävyyksiä ovat esimerkiksi Genbudōn luola erikoisine kivimuodostelmineen ja idänkattohaikaroiden esiintymisalue kasvatus- ja tutkimuskeskuksineen. Rannikolla toimii Kinosaki Marine World -akvaario. Kaupungin rakennettua kulttuuriperintöä edustavat esimerkiksi Izushin historiallinen linnanaluskaupunki ja Nakashiman pyhäkkö, jonka *[[kami]]* Tajimamori suojelee makeisteollisuutta. Toyookaa palvelevat JR Nishi-Nihonin San’in-päälinja ja Kyōto–Tango-rautateiden Miyatoyo-linja sekä Tajiman lentoasema.

## Kuvia

Tiedosto:Izushi Toyooka03nt3200.jpg|Izushin kaupunkinäkymää
Tiedosto:Hiyoriyama Coast Toyooka Hyogo pref03n4500.jpg|Hiyoriyaman rannikkoa
Tiedosto:161030 Kinosaki Onsen Toyooka Hyogo pref Japan01s3.jpg|Kinosaki-onsen
Tiedosto:130914 Hattandaki Waterfall Toyooka Hyogo pref Japan02s5.jpg|Hattanin vesiputous


## Lähteet

## Aiheesta muualla

* Kaupungin internetsivut
Anjala (Perniö)

**Anjala** on kylä Salon kaupungin Perniössä. Kylä sijaitsee kirkonkylän ja asemanseudun välissä Saurun vieressä.

Anjala sijaitsee Teijon ylängön itäreunalla, josta alkaa Perniönjokilaakso. Kylä on muodostunut yksinäistalon maiden ympärille ja Anjalan kyläalue ulottuu kylän kantatilalta kapeana kaistaleena länteen Kylmässuolle ja Palonummensuolle. Kylässä on kantatilan lisäksi vain muutama muu talo.

Anjala on irroitettu Metsänojasta omaksi kyläkseen viimeistään 1500-luvulla. Kylän kantatila työnväenasuntoineen on muodostanut tiiviin kokonaisuuden 1800-luvulle saakka. 1900-luvun alkuvuosikymmeninä Anjalan kaksi torppaa itsenäistyivät ja maaseudun rakennemuutoksen myötä tyhjiksi jääneet työväenasunnot purettiin.

## Lähteet
Félix Auger-Aliassime

**Félix Auger-Aliassime** (s. 8. elokuuta 2000 Montreal) on kanadalainen tennispelaaja. Hän on ollut parhaimmillaan kaksinpelissä ATP-listan sijalla 6 marraskuussa 2022.

Auger-Aliassimen äiti on ranskalais-kanadalainen ja isä on kotoisin Togosta. Hänen perheensä muutti Kanadaan hänen ollessaan lapsi. Auger-Aliassime saavutti junioreiden maailmanlistan kakkossijan kesäkuussa 2016. Hän voitti vuoden 2015 Yhdysvaltain avointen junioreiden nelinpelin Denis Shapovalovin kanssa. Seuraavana vuonna hän voitti poikien kaksinpeliturnauksen.

Vuonna 2019 Auger-Aliassime eteni 18-vuotiaana nuorimpana koskaan ATP 500 -turnauksen loppuotteluun.

## Lähteet

## Aiheesta muualla
*
*
Timothy Stack

**Timothy Clifton Stack** (s. 21. marraskuuta 1954 Doylestown Pennsylvania) on yhdysvaltalainen näyttelijä ja käsikirjoittaja.

## Ura
Timothy syntyi Joan ja Tom Stackin perheeseen Doylestownissa Pennsylvaniassa. Stack liittyi Los Angelesin improvisaatiokomediaryhmä The Groundlingsiin vuonna 1980.

Stack esitti 1990–luvulla roisia keskusteluohjelman vetäjää satiiriohjelmassa *[[Night Stand with Dick Dietrick]]*.

Stackin tunnetuimpia roolisuorituksia ovat Notch Johnsonin hahmo televisiosarjassa *[[Rantojen kunkku|Rantojen kunkussa]]* ja Carson Ward elokuvassa *[[Scary Movie 3]]*.

Hän myös tuotti ja näytteli *[[Kovan onnen kundi]]ssa*.

Stack on naimisissa Jan Stackin kanssa ja heillä on kaksi lasta, Murphy ja Doyle.

### Elokuvat

### Televisio

## Lähteet
Talin tenniskeskus

**Talin Tenniskeskus** on vuonna 1976 avattu tenniskeskus, joka sijaitsee Helsingin Talissa, Pitäjänmäen välittömässä läheisyydessä. Siellä on yhteensä 35 tenniskenttää, joista 26 on sisällä ja 9 ulkona. Lisäksi siellä on sisällä neljä sulkapallokenttää. Talin Tenniskeskus on yksi Euroopan suurimmista tenniskeskuksista.

Hallissa on muun muassa kuntosali, kahvilaravintola, tenniskauppa, kerhotiloja, mailahuolto sekä hieroja. Hallin päivittäinen pelaajamäärä on noin 700–800 pelaajaa.

## Lähteet
Aeroméxicon lento 498

**Aeroméxicon lento 498** oli Aeroméxicon reittilento Méxicosta Guadalajaran, Loreton ja Tijuanan kautta Los Angelesiin. Lennolla 31. elokuuta 1986 käytetty Douglas DC-9-32 törmäsi Piper PA-28-181 Archer -pienkoneeseen lähestyessään Los Angelesia. Molemmat koneet syöksyivät maahan Cerritosin kaupungissa. Kaikki 64 ihmistä lennolla 498 ja kaikki kolme Archerin kyydissä ollutta kuolivat onnettomuudessa. Lisäksi DC-9:n maahansyöksyssä kuoli 15 kaupungin asukasta, ja kahdeksan loukkaantui.

## Tapahtumat

Lento 498 lähti Tijuanasta reittinsä viimeiselle osuudelle kello 11.20 paikallista aikaa. Lennolla oli kuusihenkinen miehistö sekä 58 matkustajaa, joista kaksi oli noussut kyytiin Méxicosta, kuusi Guadalajarasta, 31 Loretosta ja 19 Tijuanasta. Matkustajista kuusi oli lapsia ja yksi sylilapsi. Piper Archer lähti Torrancesta kohti Big Bear Lakea kello 11.41. Konetta lensi sen omistaja William Kramer, jonka lisäksi kyydissä olivat hänen vaimonsa ja tyttärensä.

Lennonjohto antoi lennon 498 miehistölle luvan laskeutua 7&nbsp;000 jalan korkeudelle kello 11.44. Samoihin aikoihin Archer kääntyi itään ja saapui valvottuun ilmatilaan ilman lupaa lennonjohdolta. Lennonjohto selvitti lennon 498 laskeutumaan 6&nbsp;000 jalkaan kello 11.51. Koneet törmäsivät toisiinsa Cerritosin yläpuolella 6&nbsp;560 jalan (2&nbsp;000&nbsp;m) korkeudella kello 11.52.09. Archer törmäsi vasemmalta puolelta lennon 498 sivuvakaajaan. Se halkaisi Archerin matkustamon ja irtosi sitten DC-9:n pyrstöstä. Molemmat koneet syöksyivät hallitsemattomasti maahan.

Archer syöksyi tyhjälle koulun leikkikentälle. DC-9 puolestaan syöksyi asuinalueelle Carmenita Roadin itäpuolelle ja räjähti. Maahansyöksy ja räjähdys tuhosivat viisi asuintaloa ja vaurioittivat seitsemää. Onnettomuudessa kuolivat kaikki 64 ihmistä lennolla 498, kaikki kolme Archerin kyydissä ollutta sekä 15 Cerritosin asukasta. Lisäksi kahdeksan maassa ollutta loukkaantui.

## Onnettomuuden syyt
Onnettomuuden tutkinut Yhdysvaltain kansallinen liikenneturvallisuuslautakunta (NTSB) totesi onnettomuuden syyksi rajoittuneen lennonjohtojärjestelmän, joka ei kyennyt estämään yhteentörmäystä. Onnettomuuden syntyyn vaikuttaneiksi tekijöiksi todettiin Archerin tahaton ja luvaton päätyminen valvottuun ilmatilaan sekä valvottujen ja valvomattomien lentojen välillä käytetyn ”näe ja vältä” -käytännön rajoitukset törmäysten välttmisessä.

## Lähteet
Hertsi (kauppakeskus)

**Hertsi** on Helsingin Herttoniemessä sijaitseva kauppakeskus, joka avattiin keväällä 2020. Ruokakauppojen ja ravintoloiden lisäksi kauppakeskuksessa on muun muassa kirjasto, nuorisotilat sekä päiväkoti.

Aiemmin rakennettu kauppakeskus *Megahertsi* kuuluu osana keskukseen. Vuonna 2021 kauppakeskuksen tontille valmistui kolme kerrostaloa, joissa on yhteensä 250 asuntoa. Niistä korkein on 18-kerroksinen ja 74 metriä korkea Poudantuoja.

Kauppakeskus avattiin 19. maaliskuuta 2020. Avajaiset pidettiin koronavirusepidemian keskellä huolimatta suosituksista välttää suuria tapahtumia.

## Kerrokset
Kauppakeskuksen alin myymälätaso on katutaso, jonka suurin liike on Tokmanni. Ensimmäisessä kerroksessa, Prisma-tasolla, sijaitsevat muun muassa Prisma, Kotipizza, Fafa’s, Arnolds, Musti ja Mirri, Silmäasema sekä Veikkauksen Pelaamo. Toisen kerroksen vuokralaisia ovat muun muassa Elixia, Fitness24Seven, Herttoniemen kirjasto sekä Helsingin kaupungin nuorisopalvelut.

## Lähteet

## Aiheesta muualla
*Hertsin www-sivut
Leila Arcieri

**Leila Carmelita Arcieri** (s. 18. joulukuuta 1973 San Francisco Kalifornia) on yhdysvaltalainen näyttelijä, malli ja yrittäjä.  

## Ura
Arcieri kruunattiin Miss San Franciscoksi vuonna 1997, jonka jälkeen työskenteli mainoksissa (muun muassa Coorsilla) sekä esiintyi artistien musiikkivideoilla. Vuonna 2000 hän sai Jamaica St. Croix’n roolin televisiosarjassa *[[Rantojen kunkku]]*. Muita pieniä televisiorooleja hän sai sarjoista *[[C.S.I. New York]]*, *[[C.S.I. Miami]]* ja *[[Las Vegas (televisiosarja)|Las Vegas]]*. Arcierin tunnetuimpia elokuvia ovat *[[xXx]]*, *[[Wild Things 2]]* ja *[[Isi hoitaa]]*.   

Vuonna 2005 *[[Maxim (aikakausilehti)|Maxim]]* sijoitti Arcierin 100 kuumimman julkkiksen listalla sijalle 65. Hän seurusteli näyttelijä Jamie Foxxin kanssa. 

Liike-elämässä Arcieri on luonnonmakeutusainebrändi STIR Sweetenerin perustaja ja johtohenkilö.

## Filmografia

### Elokuva

### Televisio

## Lähteet
Mohammad Beheshti

**Mohammad Hosayn Beheshti** (; 1929 Esfahan – 28. kesäkuuta 1981 Teheran) oli iranilainen uskonoppinut, ajatollah ja poliitikko. Hän oli vuoden 1979 islamilaisen vallankumouksen jälkeen yksi Iranin vaikutusvaltaisimpia johtajia, kunnes sai surmansa pommi-iskussa vuonna 1981.

Beheshti oli šiialainen uskonoppinut, joka opiskeli islamilaista teologiaa Qomin seminaarissa. Valmistuttuaan hän asui 1960-luvulla vuosia Euroopassa ja toimi muun muassa Länsi-Saksan Hampurissa iranilaisten vaihto-opiskelijoiden mullahina. Palattuaan Iraniin hän oli 1970-luvun alussa maan opetusministeriön uskonnollisena neuvonantajana. Beheshti kuitenkin vastusti šaahi Mohammed Reza Pahlavin hallintoa ja kannatti maanpakoon ajettua ajatollah Ruhollah Khomeinia, joten hänet vangittiin. Myöhemmin Beheshti asettui maanpakoon Khomeinin kanssa.

Beheshti osallistui tärkeänä henkilönä vuoden 1979 islamilaiseen vallankumoukseen. Khomeini nimitti hänet vallanvaihdon kynnyksellä 6. helmikuuta 1979 jäseneksi islamilaiseen vallankumousneuvostoon, jonka ensimmäiseksi sihteeriksi hän pian kohosi. Beheshtin johdolla perustettiin islamilainen tasavaltalaispuolue, ja hän toimi sen pääsihteerinä. Puolue oli linjauksissaan lähellä Khomeinia ja kohosi parlamentin eli Majlesin suurimmaksi puolueeksi. Beheshtin on sanottu olleen vallankumouksen alkuvuosina Iranin toiseksi vaikutusvaltaisin henkilö Khomeinin jälkeen. Khomeini nimitti Beheshtin vuonna 1980 Iranin ylituomariksi. Hänellä oli tärkeä rooli Iranin panttivankikriisin pitkittämisessä ja uskonnollisten johtajien kanssa riitaantuneen presidentti Abolhassan Banisadrin erottamisessa kesäkuussa 1981. Banisadrin eron jälkeen Beheshti kuului kolmihenkiseen neuvostoon, joka hoiti tilapäisesti presidentin tehtäviä.

Vallan keskittäminen islamilaiselle tasavaltalaispuolueelle johti rajuihin vastaiskuihin. Beheshti kuoli 28. kesäkuuta 1981 puolueen päämajaan kohdistuneessa suuressa pommi-iskussa. Iskussa sai surmansa kaikkiaan 73 ihmistä, joukossa neljä ministeriä ja 27 Majles-edustajaa. Iskun tekijäksi julistettiin radikaali Kansan mujahedin -järjestö, joka ei tosin itse ilmoittautunut sen tekijäksi.

## Lähteet

## Aiheesta muualla
Sylwia Spurek

**Sylwia Iwona Spurek** (s. 29. tammikuuta 1976) on puolalainen lakimies ja poliitikko. Hänellä on oikeustieteen tohtorin tutkinto.

Spurek oli oikeusasiamiehen sijainen vuosina 2015–2019.

Hän on Euroopan parlamentin jäsen. 

## Lähteet

## Aiheesta muualla
Sydney Carter

**Sydney Bertram Carter** (6. toukokuuta 1915 Camden Town, Lontoo – 13. maaliskuuta 2004 Herne Hill, Lontoo) oli englantilainen runoilija, kansanmuusikko ja virsirunoilija.

Carter opiskeli Christ's Hospital schoolissa Horshamissa, West Sussexissa sekä Oxfordin Balliol Collegessa. Hän opiskeli historiaa ja suoritti tutkintonsa 1936. Toisen maailmansodan aikana hän palveli sairaankuljetustehtävissä Egyptissa, Palestiinassa ja Kreikassa. Hän kiinnostui kreikkalaisesta kansanmusiikista ja alkoi 1950-luvulla tutustua myös englantilaiseen kansanmusiikkiin. Englannissakin oli herännyt innostus tehdä lauluja "kansalle", ja innostusta etsittiin aina brittiläisestä kansanmusiikista amerikkalaiseen musiikkiin. Ensimmäiset laulunsa Carter kirjoitti 1950-luvulla. Aluksi ne kattoivat monia aihepiirejä, mutta 1960-luvun alkupuolla Carterista tuli "the founding father" englantilaiselle hymnityylille "English 'Folk' Hymnody". Hän julkaisi ensimmäiset laulunsa painettuna 1964, vihkona nimeltä *9 Carols or Ballads*. 1950-luvulla hän kirjoitti myös musikaali- ja revyytekstejä. 

1960-luvulla Carter kirjoitti lauluja ja toimi musiikkikriitikkona. Hän teki konsettikiertueita aina 1980-luvulle saakka.

Hänen kirjoittamiaan lauluja ovat "One More Step", "When I Needed a Neighbour" ja "Lord of The Dance", joka on eräänlainen kunnianosoitus amerikkalaiselle Shaker-liikkeen laulu- ja tanssiperinteelle. Monet Carterin laulut ovat myöhemmin saaneet virren aseman.

Joitakin Sydney Carterin lauluja on käännetty myös suomeksiː

Kirjassa Messulauluja

* Maria, nyt mitä teet voiteellesi (Said Judas to Mary, "Now What Will You Do) Suom Anna-Mari Kaskinen
* Matkaa tee (Travel on, travel on, there's a spirit that is flowing)  Suom. Anna-Mari Kaskinen, 

Ruotsin kirkon virsikirja

* Virsi 97 Lähimmäistä kun etsin (When I needed a neighbour)  Suom. Anna-Mari Kaskinen 1995

## Lähteet
The Electric Age

**The Electric Age** on thrash metal -yhtye Overkillin studioalbumi, joka julkaistiin 27. maaliskuuta 2012. 

## Kappaleet
#
#
#
#
#
#
#
#
#
#

### 2013 deluxe edition bonuskappaleet
#
#
#
#

## Kokoonpano
*Bobby "Blitz" Ellsworth – laulu
*Dave Linsk – kitara
*Derek Tailer – kitara
*D.D. Verni – basso
*Ron Lipnicki – rummut

## Arvostelut
* Imperiumi: 7-/10
* Kaaoszine: 9/10

## Lähteet

## Aiheesta muualla
* 
*
Lentävät Lehdet

**Lentävät Lehdet** oli Savonlinnassa vuonna 1877 ilmestynyt pilalehti.

*[[Savonlinna (1876–1881)|Savonlinna]]*-lehden perustajan Aleksander Ramstedtin julkaisema *Lentävät Lehdet* oli *[[Veitikka|Veitikan]]* jälkeen toinen suomenkielinen pilalehti. Sen nimi viittaa saksalaiseen *[[Fliegende Blätter]]* -pilalehteen, mutta muuta yhteistä niillä ei ollut. Kahdesti viikossa ilmestynyt *Lentävät Lehdet* kohdisti kritiikkinsä ruotsinmielisiin, mutta sisälsi etupäässä harmittomia kaskuja, kertomuksia ja runoja. Ramstedt lopetti lehtensä jo vuoden kuluttua Savonlinnan syrjäisen sijainnin ja ”kyllästymisen” takia. Kolmas suomenkielinen pilalehti *[[Pilkkakirves (pilalehti)|Pilkkakirves]]* alkoi ilmestyä Helsingissä vuonna 1881.

## Lähteet

## Aiheesta muualla
* ''Lentävät Lehdet'' digitoituna kansalliskirjastossa
Kalliovuorten aika

**Kalliovuorten aika** (, lyh. *MT*) on Pohjois-Amerikassa käytettävä aikavyöhyke. Normaaliaikana siitä käytetään nimitystä *Kalliovuorten normaaliaika* (, *MST*) ja kesäaikana nimitystä *Kalliovuorten kesäaika* (, *MDT*). Erotus koordinoidusta yleisajasta on normaaliaikana UTC-7 ja kesäaikana UTC-6.

Kalliovuorten aikaa noudatetaan seuraavissa valtioissa:

*
**Alberta
**Brittiläinen Kolumbia
**Luoteisterritoriot
**Nunavut
**Saskatchewan
*
**Arizona
**Colorado
**Idaho
**Kansas
**Montana
**Nebraska
**New Mexico
**Pohjois-Dakota
**Oregon
**Etelä-Dakota
**Texas
**Utah
**Wyoming
*
**Baja California Sur
**Chihuahua
**Nayarit
**Sinaloa
**Sonora

## Lähteet

## Aiheesta muualla
*"MT – Mountain Time" (timeanddate.com)
UTC−7

**UTC−7** on aikavyöhyke, joka on seitsemän tuntia UTC±0-aikavyöhykettä jäljessä. Sitä käytetään noin 90–140 astetta läntistä pituutta. UTC−7 on käytössä muun muassa Yhdysvaltojen ja Kanadan keski- ja länsiosissa ja pienessä osaa Meksikoa.

## Aikavyöhykettä käyttävät valtiot ja alueet

### Ympäri vuoden
* 
** Brittiläinen Kolumbia (Northern Rockies, Peace River)
** Yukon
* 
** Sonora
* 
** Arizona pois lukien Navajo Nation

### Normaaliaika
* 
** Alberta, Luoteisterritoriot
** Brittiläinen Kolumbia (kaakkoisosat)
** Nunavut (Kitikmeotin alue)
** Saskatchewan (Lloydminster)
*  (läntiset osavaltiot)
* 
** Kalliovuorten aika, käsittää useita Keski-Yhdysvalloissa sijaitsevia osavaltioita

### Kesäaika
* 
** Brittiläinen Kolumbia (pois lukien Northern Rockies, Peace River, Cranbrook, Golden ja Invermere)
* 
** Baja California
* 
** Yhdysvaltain Tyynenmeren aika, käsittää Yhdysvaltojen länsirannikon

## Lähteet
Edgar White

**Edgar Pardee Earle ”Ed” White** (17. marraskuuta 1929 New York, New York – 7. tammikuuta 2014) oli yhdysvaltalainen kilpapurjehtija ja olympiavoittaja.

White voitti 5.5m-veneluokassa olympiakultaa Helsingissä 1952. Samaan venekuntaan kuului muun muassa hänen kaksoisveljensä Sumner White: Whitet olivat maansa ensimmäiset olympiakultaa voittaneet kaksoisveljet. White kuoli 84-vuotiaana 7. tammikuuta 2014.

## Lähteet
* Ed White Bio, Stats, and Results Olympics at Sports-Reference.com 

### Viitteet

## Aiheesta muualla
*
Michael Schoettle

**Michael Beaver Schoettle** (s. 7. syyskuuta 1936) on yhdysvaltalainen kilpauransa päättänyt kilpapurjehtija ja olympiavoittaja.

Schoettle voitti 15-vuotiaana 5.5m-veneluokassa olympiakultaa Helsingissä 1952.

## Lähteet
* Michael Schoettle Bio, Stats, and Results Olympics at Sports-Reference.com 

### Viitteet

## Aiheesta muualla
*
Culex mattinglyi

**Culex mattinglyi** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Knight vuonna 1953. Sillä ei ole alalajeja.

## Lähteet
Matthew Leanderson

**Matthew Fillip ”Matt” Leanderson** (11. maaliskuuta 1931 Seattle, Washington – 2. marraskuuta 2006 Kirkland, Washington) oli yhdysvaltalainen soutaja ja olympiamitalisti.

Leanderson voitti perämiehellisessä nelosessa olympiapronssia Helsingissä 1952.

## Lähteet
* Matt Leanderson Bio, Stats, and Results Olympics at Sports-Reference.com 

### Viitteet

## Aiheesta muualla
*
Meren aarteet

**Meren aarteet** on vuonna 2017 julkaistu tietokirja Itämeren eliöistä, jonka ovat toimittaneet Markku Viitasalo, Kirsi Kostamo, Eeva-Liisa Hallanaro, Wilma Viljanmaa, Suvi Kiviluoto, Jan Ekebom ja Penina Blankett. Kirjan tiedot perustuvat *Vedenalaisen meriluonnon monimuotoisuuden inventointiohjelman* (VELMU) tutkimustuloksiin. Kirjan lajit ovat järjestetty niiden elinympäristön mukaan. Ympäristöjärjestö WWF valitsi sen vuoden 2017 luontokirjaksi 41 ehdokkaan joukosta..

Vuonna 2021 kirjasta on julkaistu ruotsinnos *Havets skattkammare*. Kirja on kauttaaltaan päivitetty, ja siihen on lisätty kokonaan uusi osio Ahvenanmaasta. Ruotsinnoksen toimittajakuntaan on tullut mukaan Sonja Salovius-Laurén.

## Lähteet
Yabu

**Yabu** () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin pohjoisosassa Maruyamajoen ja sen sivujokien varrella. Lännessä sen alue nousee 1&nbsp;510 metriä korkealle Hyōvuorelle ja rajautuu Tottorin prefektuuriin. Pohjoisessa kohoaa matalampi Myōkenvuori. Yabussa on 23&nbsp;205 asukasta (tammikuussa 2020) ja sen pinta-ala on 422,91 neliökilometriä.

Yabu on kaupunkina suhteellisen nuori: se perustettiin vuonna 2004 liittämällä yhteen neljä entisen Yabun piirikunnan maaseutukaupunkia, Ōya, Sekinomiya, Yabu ja Yōka. Kaupungin keskusta sijaitsee Yōkassa. Historiallisesti alue kehittyi San’indō-tiereitin ja Maruyamajoen vesiliikenteen yhtymäkohdassa. Keskiajalla sitä hallittiin Yagin linnasta, jonka vierelle kehittyi Yabuichiban linnanaluskaupunki. Linna hylättiin Sekigaharan taistelun jälkeen. Perinteisiä elinkeinoja olivat Tajima-naudanlihan tuotanto ja silkinviljely, myöhemmin Yabuun syntyi tekstiilien valmistusta ja koikarppien kasvatusta. 1500-luvulta lähtien siellä toimi Akenoben kaivos, josta kaivettiin esimerkiksi hopeaa, kuparia ja tinaa. Se suljettiin lopulta vuonna 1987. Nykyisin kaupungissa harjoitetaan nautakarjan kasvatuksen lisäksi riisin, vihannesten, hedelmien ja koristekukkien viljelyä. 

Yabun rakennettuun kulttuuriperintöön kuuluvat esimerkiksi Nagusan pyhäkkö, jonka Izumon pyhäköltä tuotu pagodi on nimetty yhdeksi Japanin tärkeän kulttuuriomaisuuden kohteista, Yabun pyhäkkö ja Yagin linnan rauniot. Matkailijoita Yabuun houkuttelevat ylänköalueet hiihtokeskuksineen. Kaupungin länsiosat kuuluvat Hyōnosenin–Ushiroyaman–Nagisanin puolikansallispuistoon. Yabua palvelee JR Nishi-Nihonin San’in-päälinja.

## Kuvia

Tiedosto:Yabu-Jinjya haiden Yabu Hyogo.jpg|Yabu-jinja
Tiedosto:Nagusa-Jinjya Hyogo002.jpg|Nagusa-jinja
Tiedosto:Tendaki 02.JPG|Tendakin vesiputous
Tiedosto:Yoka district Yabu city Aerial photograph.1976.jpg|Yōkan alue ilmakuvassa vuonna 1976


## Lähteet

## Aiheesta muualla

* Kaupungin internetsivut
Villa Frosterus

**Villa Frosterus** on Espoon Soukan Soukanniemellä sijaitseva kaksikerroksinen huvila. Vuonna 1913 valmistuneen huvilan suunnitteli ja rakennutti arkkitehti Sigurd Frosterus. Kauniaisten kaupunki hankki huvilan ja sen ympäröimän Soukanniemen kuuden hehtaarin alueen vuonna 1989, ja alue on nykyisin kauniaislaisten virkistysalue.

## Taustaa ja huvilaelämää

Soukanniemellä sijaitsi 1880-luvulla rakennettu suuri huvila Stora villan. Sitä kutsuttiin myös nimellä amiraalin huvila suomalaisen sotilaan ja Venäjän laivaston amiraalin Oscar von Kraemerin mukaan. Hänen toimiessaan Venäjän keisarin kenraaliadjutanttina keisari Aleksanteri III seurueineen vieraili Soukanniemellä 20. kesäkuuta – 2. heinäkuuta 1883. Vierailun muistona on lähistöllä kallioon hakattu muistokirjoitus. 

Amiraalin tytär Emmy avioitui Sigurd Frosteruksen kanssa, joka puratti vanhan huvilan. Sen paikalla on nykyisin pallokenttä. Valmistuneen uuden huvilan Lilla villanin eli Pienen huvilan alueella oli rantasauna, joka oli aikaisemmin todennäköisesti kalastajamökki. 

Frosterukset asuivat ajan tapaan huvilalla kesäkuusta syyskuuhun. Rakennuksen toisessa kerroksessa on Sigurd Frosteruksen arkkitehdin työhuone. Alueen myivät Kauniaisten kaupungille Sigurd Frosteruksen tyttäret.

## Lähteet

## Aiheesta muualla
*
Jeep Grand Commander

**Jeep Grand Commander** on Jeepin vuodesta 2018 lähtien Kiinan markkinoille valmistama crossover-tyyppinen automalli. Se jakaa perusrakenteensa muun muassa pienemmän Jeep Cherokeen kanssa.

Grand Commander esiteltiin Pekingin autonäyttelyssä huhtikuussa 2018. Autossa on 2,0-litrainen (230&nbsp;hv) bensiinimoottori. Voimansiirtona on yhdeksänportainen automaattivaihteisto ja vetotapana neliveto.

## Lähteet

## Aiheesta muualla
Anthony Michael Hall

**Anthony Michael Hall** (s. 14. huhtikuuta 1968 Boston, Massachusetts Yhdysvallat) on yhdysvaltalainen näyttelijä. Hall on näytellyt elokuvissa *[[Faijalla hommat hanskassa]]*, *[[Synttärit]]*, *[[Breakfast Club]]* ja *[[Lisa – unelmien nainen]]*.

## Lähteet

## Aiheesta muualla
RW Edizioni

**RW Edizioni** on italialainen sarjakuvakustantamo, joka julkaisee käännöksiä DC Comicsin, Vertigon ja Madin sarjakuvista. RW:n tuotteet ovat kovakantisia sarjakuva-albumeita ja -romaaneja, joita myydään kirja- ja sarjakuvakaupoissa. Yritys toimii Italian, Alankomaiden, Tanskan ja Suomen markkinoilla.

RW Edizioni on perustettu vuonna 2010 Novaran kaupungissa. Yrityksen nimi tulee egyptin kielen leijonaa tarkoittavasta hieroglyfistä, joka translitteroidaan latinalaisille aakkosille muodossa ”*rw*”. Leijona esiintyy myös RW:n logossa.

Kustantamo aloitti toimintansa Suomessa vuonna 2015, kun se sai lisenssin kääntää DC:n sarjakuvia niitä aiemmin julkaisseen Egmontin jälkeen. Ensimmäinen RW:n kustantama albumi oli ensimmäinen osa Neil Gaimanin Sandman-sarjakuvaa. Suomessa yritys käyttää nimeä *RW Kustannus*.

Huhtikuussa 2020 DC Comicsin julkaisuoikeudet siirtyivät RW:ltä Panini Comicsille, ja samalla kustantamo lopetti toimintansa Suomessa.

## Lähteet
Farrokhru Parsa

**Farrokhru Parsa** (; 1922 – 8. toukokuuta 1980 Teheran) oli iranilainen poliitikko ja Iranin ensimmäinen naispuolinen ministeri.

Parsa oli alkuperäiseltä ammatiltaan luonnontieteenopettaja ja hänellä oli myös lääkärin koulutus. Naiset saivat Iranissa äänioikeuden šaahi Mohammed Reza Pahlavin määräyksellä vuonna 1963, ja Parsa valittiin saman vuoden vaaleissa Iranin parlamenttiin Majlesiin. Hän oli Iranin opetusministerinä vuosina 1968–1974 ja samalla maan ensimmäinen naisministeri. Hän oli myös ministerikautensa jälkeen näkyvä naisten oikeuksien puolustaja Iranissa.

Vuoden 1979 islamilaisen vallankumouksen jälkeen monia šaahin aikana naisille myönnettyjä oikeuksia peruutettiin, ja Parsa osallistui muutoksia vastustaneisiin mielenosoituksiin. Hänet vangittiin helmikuussa 1980 ja häntä vastaan nostettiin syytteet julkisten varojen väärinkäytöstä, šaahin epädemokraattisen hallinnon tukemisesta, salaisen poliisin SAVAKin sortotoimien avustamisesta, ”prostituution levittämisestä opetusministeriössä” ja ”opetuksen muuttamisesta riippuvaiseksi imperialistisesta kulttuurista”. Islamilainen vallankumousoikeus totesi hänet syylliseksi ja tuomitsi hänet kuolemaan. Parsa teloitettiin ampumalla Evinin vankilassa Teheranissa 8. toukokuuta 1980.

## Lähteet

## Aiheesta muualla
Parsa (täsmennyssivu)

**Parsa** voi tarkoittaa ainakin seuraavia:

*parsa eli ruokaparsa (*Asparagus officinalis*), vihanneksena tunnettu kasvilaji
*parsat (*Asparagus*), kasvisuku
*Pārsa, Persepoliin kaupungin muinaispersiankielinen nimi
*Parsa, piirikunta Nepalissa
*Parsan luonnonpuisto, luonnonsuojelualue Nepalissa
*sukunimenä:
**Farrokhru Parsa (1922–1980), iranilainen poliitikko

## Muita
*parsakaali (*Brassica oleracea* var. *italica*), vihanneskasvi, yksi kaalin viljellyistä muunnoksista (ei kuulu parsoihin)
*punaparsaherne eli parsaherne (*Lotus tetragonolobus*), hernekasveihin kuuluva kasvilaji (ei kuulu parsoihin)
Asaduddin Owaisi

**Asaduddin Owaisi** (s. 13. toukokuuta 1969) on intialainen poliitikko, joka on toiminut All India Majlis-e-Ittehadul Muslimeenin (AIMIM) puheenjohtajana vuodesta 2008. Hyderabadin vaalipiiriä hän on edustanut Lok Sabhassa neljä kautta vuodesta 2004, jolloin hänen isänsä ja puolueen entinen puheenjohtaja Sultan Salahuddin Owaisi ei terveyssyistä asettunut ehdolle. Hänet valittiin puheenjohtajaksi isänsä kuoltua vuonna 2008.

Owaisi sai poliittisia vaikutteita lapsuudessaan lakimiehenä ja poliitikkona työskennelleeltä isältään.  Hän kouluttautui itsekin lakimieheksi Lontoon Lincoln's Inn -opistosta ja aloitti poliittisen uransa tulemalla valituksi Andhra Pradeshin osavaltioparlamenttiin vuonna 1999. Hän toimi kaksi kautta osavaltiparlamentissa, kunnes hänet valittiin vuonna 2004 ensimmäistä kertaa Lok Sabhaan, missä hän on vaikuttanut yhtämittaisesti neljä kautta. Hänet tunnetaan aktiivisena keskustelijana Lok Sabhassa, minkä vuoksi hänet palkittiin vuonna 2014 Sansad Ratna -palkinnolla.

Hänen puheenjohtajakaudellansa AIMIM on laajentunut perinteisen kannatusalueensa Hyderabadin ulkopuolelle saamalla edustajia useiden osavaltioiden parlamentteihin. Hänen johdollaan puolue on myös esittänyt suunnitelmia Länsi-Bengalin vuoden 2021 osavaltiovaaleihin osallistumisesta.

## Lähteet

## Aiheesta muualla

* Asaduddin Owaisin henkilötiedot Lok Sabhan sivuilta
Sami Alasara

**Sami Petteri Alasara** (s. 21. heinäkuuta 1972 Vantaa ) on Lappajärven kunnanjohtaja vuodesta 2019. Hän on toiminut useissa luottamustehtävissä vuodesta 2009 ja tehnyt pitkän uran liikemiehenä ja yrittäjänä. Sami Alasaralla on viisi lasta, jotka ovat syntyneet vuosina 1999, 2001, 2006, 2014 ja 2019 ja kotipaikka Sipoossa.

## Ura
### Lappajärven kunnanjohtajana
Alasara valittiin kesäkuussa 2019 Lappajärven kunnanjohtajaksi ja hän aloitti työssään syyskuussa 2019. Kunnanjohtajana Alasara on pyrkinyt panostamaan Lappajärven markkinointiin, Alasara on toteuttanut yhdessä Vimpelin kunnanjohtaja Sam Leijonanmielen ja Alajärven kaupunginjohtaja Vesa Koivusen kanssa mediatempauksia alueen markkinoimiseksi, ensimmäisenä tempauksena kesäkuussa 2020 kunnanjohtajat kiertivät kävellen 76 kilometrisen Lappajärven ympäri, toisena tempauksena keväällä 2021 kunnanjohtajat yhdessä keksijä Janne Käpylehdon kanssa toteuttivat maailman suurimman jääkarusellin Lappajärveen ja kolmantena tempauksena huhtikuussa 2021 kunnanjohtajat seilasivat moottoroidulla jäälautalla Lappajärven yli.

Helmikuussa 2026 Alasara ilmoitti Facebook-päivityksessään jättävänsä tehtävänsä Lappajärven kunnanjohtajana henkilökohtaisista syistä.

## Muuta
Alasara näytteli keväällä 2022 ensi-iltaansa saaneessa Toinen mies -elokuvassa, aiemmin hänellä on ollut pienet roolit muun muassa Salatuissa elämissä ja Sipoon herttua -sarjoissa. Alasara on myös kirjoittanut Lappajärven kunnanjohtajana ollessaan Lappajärvi-aiheisen *Kraatterijärven Saunatonttu* -satukirjan.

## Lähteet

## Aiheesta muualla
*
Yi Gang

**Yi Gang** (kiin. 易纲; pin. Yì Gāng; s. 1958) on Kiinan kansanpankin pääjohtaja. Hän aloitti virassaan 18. maaliskuuta 2018. 

Ying on saavuttanut taloustieteen tohtorin arvonimen Illinoisin yliopistossa vuonna 1986. Lisäksi hän on työskennellyt lukuisissa eri tehtävissä Kiinan kansanpankissa ennen pääjohtajan paikkaa.

## Lähteet